**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2020 m. kovo 25 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos energetikos ministerija |
| **Veiksmų programos prioriteto numeris ir pavadinimas:** | 2014–2020 metų Europos Sąjungos struktūrinių fondų investicijų veiksmų programos 4 prioritetas „Energijos efektyvumo ir atsinaujinančių išteklių energijos gamybos ir naudojimo skatinimas“ |
| **Veiksmų programos konkretaus uždavinio numeris ir pavadinimas:** | 4.4.1. konkretus uždavinys “Išbandyti pažangiojo tinklo technologijų diegimo perspektyvas“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | 04.4.1-LVPA-K-106 priemonė „Elektros skirstomųjų tinklų modernizavimas ir plėtra“ |
| **Priemonei skirtų Europos Sąjungos struktūrinių fondų lėšų suma, mln. Eur:** | ~~36,477~~ **40,039** |
| **Pagal priemonę remiamos veiklos:** | 1. transformatorių pastočių ir (ar) skirstyklų atnaujinimas, diegiant pažangiojo tinklo elementus;  2. elektros skirstomųjų tinklų skirstomųjų punktų, transformatorinių ir (ar) elektros linijų atnaujinimas, diegiant pažangiojo tinklo elementus. |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas**  **Stebėsenos komiteto pritarimas reikalingas veiklų vykdymui:**  ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo);  ne ES šalyse (taikoma projektams, finansuojamiems iš Europos socialinio fondo);  **Stebėsenos komiteto pritarimas nereikalingas, nes:**  **X** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);  bus vykdomos projektų veiklos, susijusios su teminiu tikslu, pagal reglamento (ES) Nr. 1303/2013 9 straipsnio pirmosios pastraipos 1 punktą;  apribojimai veiklų vykdymo teritorijai netaikomi. |
| **Projektų atrankos būdas (finansavimo forma finansinių priemonių atveju):** | Valstybės projektų planavimas  Regionų projektų planavimas  **X** Projektų konkursas  Tęstinė projektų atranka  Finansinė priemonė |

|  |  |
| --- | --- |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Patvirtinta Stebėsenos komiteto 2015-10-28 nutarimu Nr. 44P-9.1(11), 2018-09-20 nutarimu Nr. 44P-4 (34)** |
| **Projektų atrankos kriterijaus numeris ir pavadinimas:** | 1. Projektas atitinka Nacionalinės energetinės nepriklausomybės strategijos, patvirtintos Lietuvos Respublikos Seimo 2012 m. birželio 26 d. nutarimu Nr. XI-2133 „Dėl Nacionalinės energetinės nepriklausomybės strategijos patvirtinimo“ (toliau – Nacionalinė energetinė nepriklausomybės strategija) nuostatas.\* |
| **Projektų atrankos kriterijaus vertinimo aspektai ir paaiškinimai:** | |  | | --- | | Projektas prisideda prie šių Nacionalinės energetinės nepriklausomybės strategijos papunkčių įgyvendinimo:  „42.5.1. Diegti išmaniąsias elektros energijos apskaitos sistemas ir išmaniuosius elektros energijos tinklus,<...>, remiantis gerosios pasaulinės patirties inovaciniais sprendimais, <...>“ ir  „42.5.2. <...> Taikant naujausias išmaniojo elektros energijos tinklo technologijas <...>, siekti, kad <...> skirstomojo tinklo operatoriaus patikimumo rodikliai gerėtų.“  Pažangusis tinklas suprantamas kaip išmanusis elektros tinklas – elektros tinklas, gebantis visų elektros energetikos sistemos dalyvių (gaminančių ir vartojančių) veiklą valdyti taip, kad užtikrintų ekonominį efektyvumą, elektros energetikos sistemos ilgalaikį funkcionalumą su minimaliais nuostoliais bei aukštą elektros kokybę, jos tiekimo patikimumą ir saugą. Išmaniojo elektros tinklo sąvoka įtvirtinta Elektros tinklų naudojimo taisyklėse, patvirtintose Lietuvos Respublikos energetikos ministro 2012 m. birželio 18 d. įsakymu Nr. 1-116 „Dėl Elektros tinklų naudojimo taisyklių patvirtinimo“. | |
| **Projektų atrankos kriterijaus pasirinkimo pagrindimas:** | Kriterijui nustatyti pasirinkta Nacionalinė energetinės nepriklausomybės strategija, patvirtinta Lietuvos Respublikos Seimo 2012 m. birželio 26 d. nutarimu Nr. XI-2133 „Dėl [Nacionalinės energetinės nepriklausomybės strategijos](https://e-seimas.lrs.lt/portal/legalAct/lt/TAD/TAIS.429490/ywvsRQhuqs)“, kurioje yra iškelti tikslai ir uždaviniai, prie kurių pasiekimo prisideda pagal šią priemonę finansuojami projektai.  Kriterijus atitinka 2013 m. gruodžio 17 d. [Europos Parlamento ir Tarybos reglamento (ES) Nr. 1303/2013](https://eur-lex.europa.eu/legal-content/LT/TXT/PDF/?uri=CELEX:32013R1303&from=lt) 125 straipsnio 3 dalyje nurodytus reikalavimus; yra nediskriminuojantis ir skaidrus. |
| **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Nustatymas**  **X Keitimas** |
| **Projektų atrankos kriterijaus numeris ir pavadinimas:** | 2. Projektas atitinka įmonės investicijų (plėtros) planus, suderintus su ~~Valstybine kainų ir energetikos kontrolės komisija (toliau – VKEKK)~~ **Valstybine energetikos reguliavimo taryba (toliau – VERT)** |
| **Projektų atrankos kriterijaus vertinimo aspektai ir paaiškinimai:** | Šios priemonės tinkami pareiškėjai yra įmonės, kurios verčiasi energetikos veikla ir kurių kainos yra reguliuojamos, todėl projektui numatytos investicijos turi būti suderintos su ~~VKEKK~~ **VERT** jos nustatyta tvarka. ~~VKEKK~~ **VERT**, vertindama~~s~~ investicijas, atsižvelgia į tam tikrus parametrus, tarp kurių yra ir kokybės reikalavimų užtikrinimas, elektros energijos tiekimo patikimumas ir saugumas. |
| **Projektų atrankos kriterijaus pasirinkimo pagrindimas:** | Kriterijus pasirinktas atsižvelgiant į [Lietuvos Respublikos energetikos įstatymo](https://www.e-tar.lt/portal/lt/legalAct/TAR.F57794B7899F/lBhYCJQwgT) Nr. XII-1533 15 straipsnio 3 dalies nuostatas bei į tai, kad projektui numatytų investicijų nesuderinę su ~~VKEKK~~ **VERT** projektų vykdytojai neturėtų teisės įgyvendinti projektų pagal galiojantį teisinį reguliavimą. Kriterijus atitinka 2014–2020 m. Europos Sąjungos fondų investicijų veiksmų programos 4.4.1 konkretų uždavinį, t. y. įmonės investicijų planų suderinimas su ~~VKEKK~~ **VERT** užtikrina, kad investicijos būtų nukreiptos užtikrinti patikimą skirstomųjų tinklų įrenginių darbą, efektyvų ir saugų elektros energijos tiekimą, todėl įmonės efektyviau ir operatyviau valdys elektros tinklą, didės elektros energijos persiuntimo patikimumo lygis (gerinamas SAIDI rodiklis), padidės prie pažangiųjų tinklų prijungtų vartotojų skaičius.  **Keitimo priežastys:** Lietuvos Respublikos Seimas, 2019 m. vasario 14 d. Seimo plenariniame posėdyje priimdamas Lietuvos Respublikos energetikos įstatymo Nr. IX-884 2, 4, 8, 15, 16, 161, 19, 191, 22, 23, 241, 25, 26, 28, 31, 32, 34, 341, 36 ir 37 straipsnių pakeitimo ir 9 straipsnio pripažinimo netekusiu galios įstatymą Nr. XIII-1968 (toliau – Pakeitimo įstatymas), pritarė Valstybinės energetikos inspekcijos prie Energetikos ministerijos (toliau – Inspekcija) prijungimui prie Valstybinės kainų ir energetikos kontrolės komisijos (toliau – Komisija) bei numatė, jog nuo 2019 m. liepos 1 d. po reorganizacijos Komisija perims visas Inspekcijos teises ir pareigas, taip pat Komisijos pavadinimas bus pakeistas į Valstybinę energetikos reguliavimo tarybą (toliau – Taryba). Vyriausybė 2019 m. kovo 6 d. nutarimu Nr. 221 „Dėl sutikimo reorganizuoti Valstybinę energetikos inspekciją prie Energetikos ministerijos“ pritarė, kad Inspekcija būtų reorganizuojama jungimo būdu ir Inspekcija būtų prijungta prie Komisijos. Vadovaujantis Pakeitimo įstatymo 22 straipsnio 11 dalimi, kituose įstatymuose ir (ar) jų įgyvendinamuosiuose teisės aktuose vartojamus reorganizuojamų įstaigų pavadinimus „Valstybinė kainų ir energetikos kontrolės komisija“ ir „Valstybinė energetikos inspekcija prie Energetikos ministerijos“ atitinka institucijos pavadinimas „Valstybinė energetikos reguliavimo taryba“. Atsižvelgiant į tai, Valstybinės kainų ir energetikos kontrolės komisijos pavadinimas keičiamas į „Valstybinė energetikos reguliavimo taryba“. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Patvirtinta Stebėsenos komiteto 2015-10-28 nutarimu Nr. 44P-9.1(11)** |
| **Projektų atrankos kriterijaus numeris ir pavadinimas:** | 3. Kompleksiškas elektros skirstomųjų tinklų modernizavimas. |
| **Projektų atrankos kriterijaus vertinimo aspektai ir paaiškinimai:** | Balai suteikiami projektams, kurių metu įgyvendinama daugiau nei viena remtina priemonės veikla. |
| **Projektų atrankos kriterijaus pasirinkimo pagrindimas:** | Kriterijus atitinka 2014–2020 m. Europos Sąjungos fondų investicijų veiksmų programos 4.4.1 konkretų uždavinį, t. y. prisideda prie rezultato stebėsenos rodiklio „Elektros energijos tiekimo kokybės pagerėjimas (SAIDI)” pasiekimo. Vykdant kelias veiklas užtikrinamas sistemos efektyvumo didinimas mažiausiomis sąnaudomis. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Patvirtinta Stebėsenos komiteto 2015-10-28 nutarimu Nr. 44P-9.1(11)** |
| **Projektų atrankos kriterijaus numeris ir pavadinimas:** | 4. Elektros energijos skirstymo technologinių nuostolių sumažinimas elektros skirstomųjų  tinklų įrenginiuose. |
| **Projektų atrankos kriterijaus vertinimo aspektai ir paaiškinimai:** | ***Šiam kriterijui ir kriterijui Nr. 6 bus taikomas didžiausias kriterijaus vertinimo svoris.***  Balai suteikiami projektams, kurių veiklos numato sumažinti elektros energijos skirstymo  technologinius nuostolius elektros įrenginiuose.  Technologinių nuostolių pokytis (procentais) skaičiuojamas lyginant faktinį nuostolių dydį  (procentais), apskaičiuotą pareiškėjo paraiškos teikimo metais, su nuostolių dydžiu, kurį pareiškėjas prognozuoja pasiekti, praėjus metams po projekto veiklų įgyvendinimo pabaigos ir kuris bus patikrintas, praėjus metams po projekto veiklų įgyvendinimo pabaigos, vertinant pareiškėjo ataskaitose pateiktą faktinį nuostolių dydį (procentais). |
| **Projektų atrankos kriterijaus pasirinkimo pagrindimas:** | Kriterijus atitinka 2014–2020 m. Europos Sąjungos fondų investicijų veiksmų programos 4.4.1 konkretų uždavinį, t. y. prisideda prie rezultato stebėsenos rodiklio „Elektros energijos tiekimo kokybės pagerėjimas (SAIDI)“ pasiekimo. Tai pat sumažinus nuostolius ir padidinus energijos vartojimo efektyvumą projektai atitiks darnios plėtros principus, nustatytus Nacionalinėje darnaus vystymosi strategijoje, patvirtintoje Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl nacionalinės darnaus vystymosi strategijos patvirtinimo ir įgyvendinimo“ t. y. projektai atitiks 150.2 papunktyje nustatytą pagrindinį ilgalaikį tikslą „didinti elektros energijos, <>, skirstymo ir vartojimo efektyvumą, sumažinti energijos nuostolius skirstomuosiuose tinkluose“. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Patvirtinta Stebėsenos komiteto 2015-10-28 nutarimu Nr. 44P-9.1(11)** |
| **Projektų atrankos kriterijaus numeris ir pavadinimas:** | 5. Senesnių elektros įrenginių atnaujinimas (modernizavimas). |
| **Projektų atrankos kriterijaus vertinimo aspektai ir paaiškinimai:** | Siekiant sumažinti avarijų riziką, padidinti elektros tiekimo patikimumą ir vartotojams užtikrinti kokybišką elektros energijos tiekimą pirmenybė teikiama projektams, kuriais atnaujinami (modernizuojami) senesni elektros įrenginiai, todėl aukštesnis įvertinimas suteikiamas projektams, kuriais numatoma atnaujinti (modernizuoti) senesnius elektros įrenginius diegiant pažangiojo tinklo elementus. Balai apskaičiuojami atsižvelgiant į atnaujinamų (modernizuojamų) elektros įrenginių amžių: atnaujinant (modernizuojant) senesnius elektros įrenginius bus skiriamas didesnis balas, o atnaujinant (modernizuojant) naujesnius elektros įrenginius – mažesnis balas. Jei projekte numatyta atnaujinti (modernizuoti) kelis elektros įrenginius, kurie yra skirtingos eksploatacijos trukmės (nevienodo senumo), tuomet skaičiuojamas numatomų atnaujinti (modernizuoti) elektros įrenginių amžiaus svertinis vidurkis pagal įsigijimo vertę. |
| **Projektų atrankos kriterijaus pasirinkimo pagrindimas:** | Kriterijus bus taikomas tik projektų atrankos metu. Kriterijus atitinka 2014–2020 m. Europos Sąjungos fondų investicijų veiksmų programos 4.4.1 konkretų uždavinį, t. y. prisideda prie rezultato stebėsenos rodiklio „Elektros energijos tiekimo kokybės pagerėjimas (SAIDI)“ pasiekimo. Taip pat investicijos į seniausių elektros įrenginių atnaujinimą (modernizavimą) darys didžiausią poveikį elektros skirstomųjų tinklų patikimumui ir saugumui. |
| **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Patvirtinta Stebėsenos komiteto 2015-10-28 nutarimu Nr. 44P-9.1(11)** |
| **Projektų atrankos kriterijaus numeris ir pavadinimas:** | 6. Didesnis įdiegtų (modernizuotų) pažangiojo elektros skirstomojo tinklo elementų  skaičius |
| **Projektų atrankos kriterijaus vertinimo aspektai ir paaiškinimai:** | ***Šiam kriterijui ir kriterijui Nr. 4 bus taikomas didžiausias kriterijaus vertinimo svoris.***  Siekiant saugesnio ir efektyvesnio elektros skirstomųjų tinklų eksploatavimo bei efektyvesnio ir operatyvesnio elektros tinklo valdymo, taip pat siekiant sudaryti galimybes kurti naujas paslaugas vartotojams, pirmenybė teikiama pilotiniams projektams, kuriuos įgyvendinant, bus diegiamas kuo didesnis kiekis nuotolinio valdymo, skaitmeninių ir automatinių pažangiojo elektros tinklo elementų:  - užtikrinančių elektros skirstomuosiuose tinkluose persiunčiamos elektros  energijos kiekių ir kokybinių charakteristikų apskaitą;  - spartinančių elektros tinklų sutrikimo pasekmių likvidavimą;  - užtikrinančių didesnį elektros tinklo saugumą nuo išorinių ir vidinių trikdžių;  - suteikiančių galimybes automatizuoti elektros tinklo veikimą;  - mažinančių elektros tinklo eksploatavimo ir (ar) priežiūros kaštus;  - užtikrinančių elektros tinklo apkrovų valdymą;  - didinančių elektros energijos persiuntimo patikimumo lygį (trumpinamas SAIDI  ir mažinamas SAIFI rodikliai) vartotojams.  Balai skiriami projektui už kiekvieną įdiegiamą pažangiojo elektros tinklo elementą. |
| **Projektų atrankos kriterijaus pasirinkimo pagrindimas:** | Kriterijus atitinka 2014–2020 m. Europos Sąjungos fondų investicijų veiksmų programos 4.4.1 konkretų uždavinį, t. y. prisideda prie rezultato stebėsenos rodiklio „Elektros energijos tiekimo kokybės pagerėjimas (SAIDI)“ pasiekimo. Atrinkus projektus, kurie numato įdiegti didesnį pažangaus elektros tinklo elementų skaičių, bus mažinami elektros tinklo eksploatavimo ir (ar) priežiūros kaštai, užtikrinamas patikimesnis ir kokybiškesnis elektros energijos persiuntimas, vartotojams bus užtikrinta aukštesnė paslaugų kokybė, sudarytos galimybės skirstomųjų tinklų operatoriams, vartotojams, gamintojams ir tiekėjams aktyviai dalyvauti elektros rinkoje. Tokiu būdu bus siekiama nubrėžti elektros skirstomųjų tinklų vystymosi koncepciją ilguoju periodu ir užtikrinti atitiktį Europos Parlamento ir Tarybos reglamento 347/2013 dėl transeuropinės energetikos infrastruktūros gairių pažangiojo tinklo standartams. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(ministerijos atsakingo asmens pareigų pavadinimas) (parašas) (vardas ir pavardė)